راح ابتعد عنك مو لان انساك
شينسي الكَلب يل صرت عنواني
تدريني احبك مدمن انا عليك
وانت اغله الحبايب واغله خلاني
اغله من الكَرايب واغله هاي الناس
وانا بعدك حبيبي امسيت وحداني
راح ابتعد وعمي العين من فركَاك
اخاف اتحب بعدكم تشهد اجفاني
وحكَ عينك عزيزه ادموع هاي العين
ولون تدري القرار اشكثر اذاني
وما ابجي جذب بفراكَ كلمن جان
بس بعدك حبيبي دموم بجاني
مثل بيت وبعادك هدلي الاركان
شلع ساسي شلع مارحم حيطاني